РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 14

от заседание на комисия ”Управление на собствеността”
към Пленума на Висшия съдебен съвет, проведено на 15.05.2019 г.
/за публикуване/

Днес, 15.05.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Олга Керелска
                                                                                       Огнян Дамянов
                                                                                       Боян Новански

ОТСЪСТВАТ: Стефан Гроздев и Пламена Цветанова.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, Пламен Евтимов – началник отдел „Инвестиции и строителство, Красимира Василева - началник отдел „ЮСДКВСС”, дирекция „Правна“, инж. Стоянка Георгиева – главен експерт в отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, инж. Димитър Шиклев – главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Анжела Цветанова – старши експерт в отдел „Управление на собствеността“, Надежда Петрова  - старши експерт-икономист в отдел „Управление на собствеността“ и Надя Горгорова – младши експерт-икономист в отдел „Управление на собствеността“.

По внесените допълнителни материали и на основание последвалите разисквания по дневния ред

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Включва в дневния ред следните допълнителни материали:

1. Съгласуване на документация за провеждане на обществена поръчка с предмет: „Основен ремонт на Учебна база „Цигов чарк“, гр. Батак“, по писмо рег. №ВСС1938/03.05.2019 г. от г-жа Мирослава Райковска, Главен секретар на администрацията на Главния прокурор.

І. Покана за среща в заседание на Комисия „Управление на собствеността“ към Пленума на Висшия съдебен съвет:

1. ОТНОСНО: Среща с главния прокурор на Република България, председателя на Върховен административен съд, и.ф. председателя на Административен съд – София област, председателя на Софийски районен съд и районния прокурор на Софийска районна прокуратура, председателя на Комисията по атестирането и конкурсите към Съдийската колегия на Висш съдебен съвет и главния секретар на Висш съдебен съвет, поканени в изпълнение решение на Комисия "Управление на собствеността“ към Пленума на ВСС, взето по протокол № 12/17.04.2019 г., т. 5.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА за сведение писмото от председателя на Върховния административен съд с вх. № ВСС-5779/13.05.2019 г., с което уведомява Комисия „Управление на собствеността“ към Пленума на ВСС за невъзможността да присъства на срещата, предвид служебна ангажираност и ОТЛАГА вземането на решение по т. 1 за извънредното заседание на Комисия „Управление на собствеността“ към Пленума на ВСС, насрочено за 20.05.2019 г.
1.2. КАНИ главния прокурор на Република България, г-н Георги Чолаков – председател на Върховен административен съд, г-жа Мария Попова – и.ф. председателя на Административен съд – София област и г-жа Мина Топузова - председател на Комисията по атестирането и конкурсите към Съдийската колегия на ВСС, на извънредното заседание на Комисия „Управление на собствеността“ към Пленума на ВСС, насрочено за 20 май 2019 г., понеделник, от 15,00 часа, зала 107 в сградата на Висшия съдебен съвет.
1.3. КАНИ главния секретар на ВСС на извънредното заседание на Комисия „Управление на собствеността“ към Пленума на ВСС, насрочено за 20 май 2019 г., понеделник, от 15,00 часа, зала 107 в сградата на Висшия съдебен съвет.

IІ. Инвестиционна дейност:

	2. ОТНОСНО: Проект на решение за имот – публична държавна собственост, предоставен в управление на Висш съдебен съвет, находящ се в гр. София, бул. „Александър Стамболийски“ № 82.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ОТЛАГА вземането на решение по т. 2 за извънредното заседание на Комисия „Управление на собствеността“ към Пленума на ВСС, насрочено за 20.05.2019 г.
2.2. КАНИ г-н Сотир Цацаров – главен прокурор на Република България, г-н Лозан Панов – председател на Върховен касационен съд, г-н Алексей Трифонов - председателя на Софийски градски съд и г-жа Емилия Русинова – градски прокурор на Софийска градска прокуратура, на извънредното заседание на Комисия „Управление на собствеността“ към Пленума на ВСС, насрочено за 20 май 2019 г., понеделник, от 15,00 часа, зала 107 в сградата на Висшия съдебен съвет.

	3. ОТНОСНО: Писмо с вх. № ВСС-4883/15.04.2019 г. от председателя на Районен съд гр. Айтос във връзка с осигуряване на подходящ сграден фонд, за нуждите на съда.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ВЪЗЛАГА на председателя на Районен съд гр. Айтос да проучи и наличието на други свободни имоти – общинска и държавна собственост, в случай че са подходящи за нуждите на Районен съд гр. Айтос, с цел взимане на информирано решение относно ефективно управление на сградния фонд на съдебната власт в гр. Айтос.
3.2. ВЪЗЛАГА на председателя на Районен съд гр. Айтос да извърши проучване и да представи оферти относно предлаганите в страната системи/техника за преодоляване на различни височини и за осигуряване на безпрепятствен достъп на хора с намалена подвижност и хора с увреждания в сградата на Районен съд гр. Айтос.

	4. ОТНОСНО: Писмо № ВСС-5085/19.04.2019 г. на председателя на Районен съд гр. Луковит относно подготовката на документация за възлагане на обществена поръчка с предмет: „Изготвяне на инвестиционен проект „Основен ремонт и преустройство на съществуваща пететажна сграда, находяща се в гр. Луковит, ул. „Милин камък“ № 2““.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА за целесъобразно извършване на разход в размер до 2 500 лв. с включено ДДС за възлагане на услуга – изготвяне на документация за провеждане на обществена поръчка по чл. 20, ал. 3, т. 1 от ЗОП с предмет: „Изготвяне на инвестиционен проект „Основен ремонт и преустройство на съществуваща пететажна сграда, находяща се в гр. Луковит, ул. „Милин камък“ № 2, за нуждите на Районен съд гр. Луковит“.
Разходът за извършване на услугата не е капиталов и следва да се предвиди по § 10-00 „Издръжка“.

4.2. ИЗПРАЩА решението по т. 4 от настоящия протокол на Комисия „Бюджет и финанси“, за съгласуване на разхода и корекция на бюджета на Районен съд гр. Луковит.

	5. ОТНОСНО: Писма с вх. № ВСС-3150/12.03.2019 г. и вх. № ВСС-5226/30.04.2019 г. от директора на дирекция „Бюджет и финанси“ във връзка с писма с вх. № ВСС-3150/12.03.2019 г. и вх. № ВСС-5226/30.04.2019 г. от председателя на Районен съд гр. Карлово.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. Изплатената от Районен съд гр. Карлово сума в размер на 254,00 /двеста петдесет и четири/ лева с ДДС по приложените фактури издадени от „Електроразпределение Юг“ ЕАД подлежи на възстановяване.

Мотив: Обект: „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев“ № 4, не е въведена в експлоатация и на основание чл. 388, ал. 2 от Закона за съдебната власт /ДВ, бр. 28 от 2016 г./, Висш съдебен съвет следва да осигури средствата представляващи такси за извършени услуги от „Електроразпределение Юг“ ЕАД.

5.2. ВЪЗСТАНОВЯВАНЕТО на сумата в размер на  254,00 /двеста петдесет и четири/ лева с ДДС следва да е за сметка на  § 10-00 „Издръжка“.

5.3. ИЗПРАЩА решението по т. 5 от настоящия протокол на Комисия „Бюджет и финанси“ за корекция на бюджета на Районен съд гр. Карлово.

-	Текущи ремонти:

	6. ОТНОСНО: Писмо с вх. № ВСС-14256/26.11.2018 г. от и.ф.председателя на Районен съд гр. Тутракан за отпускане на средства за текущ ремонт – подмяна на негодна прозоречна дограма на стойност 1 512 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. Извършването на разход за планов текущ ремонт – подмяна на негодна прозоречна дограма в Районен съд гр. Тутракан е целесъобразно. Стойността на разхода съгласно най-ниската актуална оферта - от фирма „Вега К2“ ЕООД е определена на 1 572 лв. с ДДС.            

Мотиви: С решение по т. 2 от протокол № 01/16.01.2019 г. на Комисия „Управление на собствеността“ е утвърден списък на исканията, постъпили от органите на съдебната власт за финансиране на планови текущи ремонти през 2019 г., приоритизирани по неотложност. С решение по т.19 от протокол № 3 от 30.01.2019 г. на Комисия „Бюджет и финанси“ същият е приет за сведение. В списъка е включен Районен съд гр. Тутракан със сума в размер на 1 512 лв. с ДДС за подмяна на негодна прозоречна дограма, като най-приоритетен разход. Разликата в размера на първоначално поисканите и необходимите средства в размер на 1 572 лв. е породена от актуализираните оферти.         

6.2. ИЗПРАЩА решението по т. 6 от настоящия протокол на Комисия „Бюджет и финанси”, за  корекция на бюджета на Районен съд гр. Тутракан.

IІІ. Управление на собствеността

	7.1. ОТНОСНО: Проект на решение касаещ недвижим имот – публична държавна собственост, находящ в гр. София, ул. „Черковна“ № 90, предоставен за управление на Пленума на ВСС в неговата цялост.
7.2. ОТНОСНО: Писмо от главния прокурор на Република България с вх. № ВСС-5830/14.05.2019 г. с приложено предложение от и.ф. административния ръководител на Апелативна специализирана прокуратура и и.ф. административния ръководител на Специализирана прокуратура за разпределяне ползването на помещенията между двете прокуратури в блок    № 1 и блок № 2 на сградата на ул. „Черковна“ № 90, гр. София.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.1. ПРИЕМА доклада на Лидия Кирилова – главен експерт в отдел „Управление на собствеността“, дирекция „Управление на собствеността на съдебната власт“.

7.1.2. ПРЕДЛАГА на Пленума на Висшия съдебен съвет да вземе следното решение:

1.1. ВЪЗЛАГА на дирекция „Бюджет и финанси“, на основание чл. 12, ал. 2 от Правилника за прилагане на Закона за държавната собственост да предприеме съответните действия по завеждане в баланса на ВСС на останалата част от недвижим имот – публична държавна собственост, намираща се в гр. София, ул. „Черковна“ № 90, същата предмет на Решение на Министерски съвет № 168/28.03.2019 г., предадена от ДКСИ на ВСС с приемо-предавателен протокол от 12.04.2019 г. и удостоверение № ВСС-6836/03.05.2019 г.
1.2. ВЪЗЛАГА на дирекция „Управление на собствеността на съдебната власт“ да обедини документацията за целия имот, намиращ се в гр. София, ул. „Черковна“ № 90 в едно общо досие, както и данните за него по позиция № 14 от имотния регистър.
2. На основание чл. 130а, ал. 2, т. 6 от Конституцията на Република България, чл. 387 и чл. 388, ал. 1 от Закона за съдебната власт, във връзка с § 83, ал. 1 от Преходните и заключителни разпоредби към Закона за изменение и допълнение на Закона за съдебната власт и решение на Пленума на ВСС по т. 38 от протокол № 39/27.10.2016 г.:
2.1. ОТМЕНЯ решението си по т. 2.2. от протокол № 23/20.09.2018 г., с което е възложено стопанисването на предоставената за управление на Пленума на Висшия съдебен съвет част от недвижим имот – публична държавна собственост, намираща се в гр. София, ул. „Черковна“ № 90 на административния ръководител – председател на Апелативен специализиран наказателен съд.
2.2. ВЪЗЛАГА стопанисването на недвижимия имот – публична държавна собственост, намиращ се в гр. София, ул. „Черковна“ № 90, предоставен за управление на Пленума на Висшия съдебен съвет в неговата цялост, на административния ръководител – председател на Апелативен специализиран наказателен съд.

	7.1.3. ВНАСЯ предложението като редовна точка в редовното заседание на Пленума на Висшия съдебен съвет, насрочено за 30.05.2019 г.

7.2.1. ВЪЗЛАГА на дирекция „Управление на собствеността на съдебната власт“ да изиска от административния ръководител – председател на Апелативен специализиран наказателен съд в срок до 27.05.2019 г. да представи проект за цялостно разпределение на недвижимия имот, намиращ се в гр. София, ул. „Черковна“ № 90, включително на паркоместата в него, съгласуван от административните ръководители на специализираните органи на съдебната власт, с индивидуализирани помещения по вид, брой, номерация и площ, включително на Главна дирекция „Охрана“ към министъра на правосъдието, заедно със съответните общи части.

	8. ОТНОСНО: Проект на договор за предоставяне безвъзмездно право на управление върху имот – частна общинска собственост, находящ се в гр. Ямбол, ул. „Александър Стамболийски“ № 4, на Висш съдебен съвет, за нуждите на Административен съд гр. Ямбол.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет да подпише договор с община Ямбол, представлявана от кмета на общината, с който се предоставя на Висш съдебен съвет, за нуждите на Административен съд гр. Ямбол, временно и безвъзмездно право на управление върху застроен поземлен имот – частна общинска собственост с идентификатор 87374.537.71 с площ 424 кв.м. по КК и КР на гр. Ямбол, ведно с построената в имота двуетажна административна сграда с идентификатор 87374.537.71.1 със ЗП 258 кв.м. и РЗП 767 кв.м., в това число сутерен с площ 164,50 кв.м., находящ се в гр. Ямбол, ул. „Александър Стамболийски“ № 4, за срок от 5 /пет/ години, считано от 20.08.2018 г.

	8.2. ВНАСЯ предложението като редовна точка в редовното заседание на Пленума на Висшия съдебен съвет, насрочено за 30.05.2019 г.

	9. ОТНОСНО: Проект на договор за наем на имот, представляващ западната част на четвъртия етаж от сграда, собственост на РПК „Развитие“ – гр. Елин Пелин, с адрес: гр. Елин Пелин, пл. „Независимост“ № 2, предоставен възмездно на ВСС, за нуждите на Районна прокуратура гр. Елин Пелин.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет да подпише договор за наем с РПК „Развитие“ – гр. Елин Пелин, представлявана от председателя Ангел Руев, с който се предоставя на Висш съдебен съвет, за нуждите на Районна прокуратура гр. Елин Пелин, за временно и възмездно ползване част от недвижим имот, собственост на РПК „Развитие“ – гр. Елин Пелин, представляващ западната част на четвъртия етаж от четириетажна административно – търговска сграда, построена в УПИ ХХII, кв. 165 по плана на гр. Елин Пелин, с административен адрес: гр. Елин Пелин, пл. „Независимост“ № 2, състояща се от 8 /осем/ броя помещения, от които едното с обособено гише за регистратура, архив и сервизни помещения с обща полезна площ 247 кв.м., ведно с обслужващия коридор, при граници: от север, запад и юг – въздух, от изток – стълбищна клетка, от горе – покрив и отдолу – помещения на трети етаж на сградата, за срок от 5 /пет/ години, считано от 07.01.2019 г. и месечна наемна цена в размер на 1 560,00 лв. без ДДС или 1 872,00 лв. с включено ДДС.

	9.2. ВНАСЯ предложението като редовна точка в редовното заседание на Пленума на Висшия съдебен съвет, насрочено за 30.05.2019 г.

	10. ОТНОСНО: Пазарна оценка изготвена от „Явлена Импакт“ ООД на недвижими имот, находящ се в гр. Балчик, ул. „Стара планина“ № 2, в изпълнение на Договор № ВСС-4877/15.04.2019 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА за сведение доклада на Иванка Христова – началник на отдел „Управление на собствеността“, дирекция „Управление на собствеността на съдебната власт“, както и пазарната оценка, изготвена от „Явлена Импакт“ ООД на недвижими имот, находящ се в гр. Балчик, ул. „Стара планина“ № 2, в изпълнение на Договор № ВСС-4877/15.04.2019 г.
10.2. ВЪЗЛАГА на дирекция „Управление на собствеността на съдебната власт“ да подготви проект на решение във връзка със стартиране на процедура по придобиване на имот, находящ се в гр. Балчик, ул. „Стара планина“ № 2, за следващото заседание на Комисията.
	
	11. ОТНОСНО: Предложение за предприемане на действия за прекратяване на договор № 51/08.05.2018 г. за наем на недвижим имот – държавна собственост, сключен между ВСС чрез Борислав Сарафов – директор на Национална следствена служба и заместник на главния прокурор по разследването и „Бета Плюс“ ЕООД, представлявано от Никола Радев – управител.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРИЕМА за сведение доклада на Иванка Христова – началник на отдел „Управление на собствеността“, дирекция „Управление на собствеността на съдебната власт“.
11.2. ДА СЕ ИЗПРАТИ писмо до управителя на „Бета Плюс“ ЕООД,  с което да бъде поканен да заплати сумата в размер на 7 200 /седем хиляди и двеста/ лева, представляваща неизпълнени парични задължения, произтичащи от  договор № 51/08.05.2018 г., сключен между  ВСС чрез Борислав Сарафов – директор на Национална следствена служба и заместник на главния прокурор по разследването и „Бета Плюс“ ЕООД.
11.3. ДА СЕ ИЗПРАТИ писмо до г-н Борислав Сарафов – директор на Национална следствена служба и заместник на главния прокурор по разследването, с предложение за предприемане на действия по прекратяване на договор № 51/08.05.2018 г., сключен с „Бета Плюс“ ЕООД в случай на неизплащане на задълженията от дружеството.

	12. ОТНОСНО: Доклад от Стефка Инджова – директор на дирекция „Управление на собствеността на съдебната власт“ в изпълнение решение на Комисия „Управление на собствеността“ към Пленума на ВСС, взето по протокол № 12/17.04.2019 г., т. 7.2.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. ПРИЕМА доклада от директора на дирекция „Управление на собствеността на съдебната власт“, за сведение.
12.2. ИЗПРАЩА доклада на председателя на Софийски районен съд, за сведение.

	13. ОТНОСНО: Доклад от Иванка Христова – началник отдел „Управление на собствеността“ относно проведена работна среща на 25.04.2019 г. в сградата на ВСС с представители на Главна дирекция „Охрана“ във връзка с писмо с вх. № ВСС-2298/15.02.2019 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

13.1. ПРИЕМА за сведение доклада на Иванка Христова – началник на отдел „Управление на собствеността“, дирекция „Управление на собствеността на съдебната власт“.
13.2. ДА СЕ ИЗПРАТИ писмо до Главна дирекция „Охрана“, с което да се изискат да бъдат изпратени заповедите на министъра на правосъдието, с които са предоставени безвъзмездно за управление недвижими имоти – държавна собственост за осъществяване на функциите на Главна дирекция „Охрана“ и нейните структури, актове за публична държавна собственост с предоставени права за управление на Министерство на правосъдието за нуждите на Главна дирекция „Охрана“, както и списък на всички имоти с предоставени права за безвъзмездно управление на Министерство на правосъдието на Главна дирекция „Охрана“.
13.3. След получаване и запознаване с документацията по т. 13.2., ВЪЗЛАГА на отдел „Управление на собствеността“ да извърши преценка за действията, които би било възможно да се предприемат от страна на Висш съдебен съвет, във връзка с уреждане на взаимоотношенията между органите на съдебната власт и Главна дирекция „Охрана“ при съвместно ползване на съдебни сгради и представи доклад за следващо заседание на Комисия „Управление на собствеността“ към Пленума на ВСС.

	14. ОТНОСНО: Доклад от Стефка Инджова – директор на дирекция „Управление на собствеността на съдебната власт“ в изпълнение решение на Комисия „Управление на собствеността“ към Пленума на ВСС, взето по протокол № 12/17.04.2019 г., т. 7.1.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

14.1. ПРИЕМА доклада от директора на дирекция „Управление на собствеността на съдебната власт“ за сведение.
14.2. ДАВА СЪГЛАСИЕ за сключване на граждански договор с физическо лице, за срок от 6 /шест/ месеца с месечно възнаграждение в размер на 500 /петстотин/ лева, на което да се възложи да обобщи наличната документация в отдел „Инвестиции и строителство“ и отдел „Управление на собствеността“, дирекция „Управление на собствеността на съдебната власт“ и създаде досиета на недвижимите имоти, предоставени на Пленума на Висш съдебен съвет, за нуждите на органите на съдебната власт.
14.3. ИЗПРАЩА решението по т. 14 от настоящия протокол за съгласуване с Комисия „Съдебна администрация“ при Съдийска и Прокурорска колегия на Висш съдебен съвет и Комисия „Бюджет и финанси“ към Пленума на ВСС.

Допълнителни точки, включени за разглеждане
в заседание на Комисия „Управление на собствеността”

15. ОТНОСНО: Съгласуване на документация за провеждане на обществена поръчка с предмет: „Основен ремонт на Учебна база „Цигов чарк“, гр. Батак“, по писмо рег. №ВСС1938/03.05.2019 г. от г-жа Мирослава Райковска, Главен секретар на администрацията на Главния прокурор.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

  15.1. ПРИЕМА становището на  отдел „Обществени поръчки“, дирекция „Правна“ и отдел „Инвестиции в строителството“,  дирекция „УССВ“ на  АВСС.
15.2. СЪГЛАСУВА документацията за провеждане на обществена поръчка с предмет: „Основен ремонт на Учебна база „Цигов чарк“, гр. Батак“, представена с писмо рег. №ВСС-1938/03.05.2019 г. от г-жа Мирослава Райковска, главен секретар на администрацията на Главния прокурор без забележки.
15.3. ИЗПРАЩА решението по т. 15.2 от настоящия протокол  на  Главния секретар на администрацията на Главния прокурор.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ